ΣΕΒΙΛΛΗ ΙΣΠΑΝΙΑ
19 ΙΟΥΛΙΟΥ 2015
Το 2015…
ταξίδεψα στη Σεβίλλη
και γνώρισα τον Μανουέλ Μπλάνκο Βέλα.
Μια μέρα…
ΣΙΟΜΠΑΝ ΜΠΡΙΕΡ
…έλαβα ένα μέιλ
που έλεγε
"Δυσάρεστα νέα για συμμετέχουσα στο πρόγραμμα CIEE".
"Αγαπητοί φοιτητές, σας γράφω μετά λύπης αυτό το μέιλ
για τη δυσάρεστη είδηση ενός θλιβερού ατυχήματος,
που συνέβη στη φοιτήτρια Λόρεν Μπατζόρεκ του Πανεπιστημίου της Πενσιλβάνια,
και που οδήγησε…
στον θάνατό της".
ΠΕΝ ΣΤΕΪΤ
Μια φίλη μου απάντησε στο μέιλ λέγοντας
"Κινδυνεύουμε;"
Μετά μάθαμε ότι… είχε πέσει από το διαμέρισμα του Μανουέλ.
ΑΥΤΟΣ ΕΙΜΑΙ ΚΑΙ Σ' ΟΠΟΙΟΝ ΑΡΕΣΕΙ
ΤΟ ΑΡΠΑΚΤΙΚΟ ΤΗΣ ΣΕΒΙΛΛΗΣ
ΕΠΕΙΣΟΔΙΟ 2: ΜΑΝΟΥ ΓΟΥΑΪΤ
Θυμάμαι το πρωί που παίχτηκε το επεισόδιο της Μέγκιν Κέλι.
Επικοινώνησαν μαζί μου διάφοροι, και ντόπιοι από τη Σεβίλλη.
Απόδημοι, ανταγωνιστές. Δεν με νοιάζει ποιοι ήταν.
Άρχισαν ν' ακούγονται διάφορες φήμες.
ΑΝΑΖΗΤΗΣΗ: ΜΑΝΟΥ ΓΟΥΑΪΤ
Μου έλεγαν για τα μπαρ που πήγαινε…
ότι έκανε γλωσσικές ανταλλαγές με τα παιδιά,
ότι έκανε συνέχεια παρέα με νεότερες κοπέλες,
πάντα Αμερικανίδες,
σε ποια εστιατόρια τις πήγαινε.
Μου έστελναν πληροφορίες.
Άσχετος κόσμος μού έστελνε πληροφορίες.
Φίλε, με είπαν "Ιβηρικό κρέας".
Τότε γίνονταν όλα στο Facebook ακόμα.
Δημοσίευα τα πάντα…
Κυριολεκτικά, πήγαινα για ύπνο…
ΕΙΣΕΡΧΟΜΕΝΑ
…κοιτούσα μέιλ, ξύπναγα, μέιλ,
Facebook, μιλούσα με κόσμο, όλη μέρα.
Όλη μέρα.
Δεν κοιμόμουν.
Μιλούσα ασταμάτητα στο τηλέφωνο με κόσμο.
Προσπαθούσα να καταλάβω τι διάολο συνέβαινε.
Έστειλα αίτημα φιλίας στην Γκαμπριέλ Βέγκα.
Η Γκαμπριέλ μιλούσε για το Discover Excursions
και έλεγε πράγματα
που έμοιαζαν πολύ με όσα θυμόμουν κι εγώ.
ΣΕΒΙΛΛΗ ΙΣΠΑΝΙΑ
Όταν φτάσαμε στη Σεβίλλη,
κάθε ομάδα ανατέθηκε σ' έναν "πολιτιστικό ξεναγό".
Ο δικός μου πολιτιστικός ξεναγός
μας πήγε κατευθείαν στα γραφεία ενός ταξιδιωτικού πρακτορείου.
Το πρακτορείο λεγόταν "Discover Excursions".
Καλώς ήρθατε.
Είμαστε στο Discover της Σεβίλλης.
Ανοιχτό Δευτέρα έως Παρασκευή, 10:00 π.μ. με 8:00 μ.μ. Χωρίς σιέστα.
Ελάτε όποτε θέλετε. Πάμε να το δούμε.
Ρε φίλε.
ΟΧΙ ΑΠΛΩΣ ΕΝΑ ΤΑΞΙΔΙ
Παντού στο πρακτορείο υπήρχαν λάβαρα των πανεπιστημίων μας.
Υπήρχε και λάβαρο του πανεπιστημίου μου, του Πεν Στέιτ.
Και σ' ένα γραφείο…
καθόταν ο Μανουέλ Γουάιτ.
Τον έκανα γύρω στα 40 τότε.
Είχε σκούρα μαλλιά και κατάλευκο χαμόγελο.
Με ρώτησε πού σπούδαζα.
Κι είπα "Σπουδάζω στο Πεν Στέιτ".
Κι αυτός είπε "Υπέροχα. Λατρεύω τα κορίτσια απ' το Πεν Στέιτ.
Έχουν πλάκα και ξέρουν να γλεντάνε".
Και θυμάμαι ότι μου φάνηκε κάπως περίεργο αυτό που είπε.
Γιατί τον έβλεπα σαν καθηγητή.
Σκέφτηκα ότι το Discover Excursions και ο Μανουέλ Γουάιτ
έχουν σχέσεις με το πανεπιστήμιο,
κι ότι μπορούσα να πάω εκεί αν ήθελα να κάνω κάποιο ταξίδι.
ΠΟΡΤΟΓΑΛΙΑ
Ποτέ δεν φαντάστηκα τι συνέβαινε πραγματικά.
Ο Μανουέλ είπε
"Οργανώνουμε ταξίδια στο Λάγκος και στο Μαρόκο.
Σας κανονίζουμε τα πάντα.
Κι έχουμε και δραστηριότητες κάθε βράδυ".
Έκανε πάρτι στο γραφείο.
Χύμα κατάσταση.
Ο Μάνου οργάνωνε βραδιές με δωρεάν σανγκρία…
ΤΖΟΡΝΤΑΝ ΣΟΜΕΡ
…για τους ξένους φοιτητές.
Το γραφείο έμενε ανοιχτό,
και πηγαίναμε να πιούμε όση σανγκρία θέλαμε.
Φαινόταν ότι έπιανε φιλίες με όλους.
Πήγα πολλά βράδια εκεί.
Ο Μανουέλ Μπλάνκο γνωρίζει πολύ καλά
τη νυχτερινή ζωή της Σεβίλλης,
τουλάχιστον για φοιτητές.
Αλφάλφα, Κουέστα ντελ Ροζάριο,
οδός Μπέτις, Αλαμέντα ντε Χέρκουλες.
Πήγαινε εκεί με Αμερικανίδες φοιτήτριες.
Στο μπλογκ του ταξιδιωτικού πρακτορείου είχε και…
ΔΕΥΤΕΡΑ ΜΠΑΡ, ΦΛΑΜΕΝΚΟ, ΠΟΤΑ
…πρόγραμμα νυχτερινών εξόδων στη Σεβίλλη,
που δεν άντεχε ούτε ο πιο άγριος γλεντζές, γιατί ήταν καθημερινό.
Δευτέρα στην οδό Μπέτις.
Τρίτη στην Αλφάλφα.
Θέλω κι εγώ ένα.
-Τετάρτη, ποδόσφαιρο. -Σεβίλλη!
Και Πέμπτη στο κλάμπ Buddha.
Ένιωθα ότι είχα κονέ.
"Μπορώ να πάω στο Buddha τσάμπα".
Και πολλές κοπέλες πήγαιναν σ' αυτά κάθε βδομάδα.
Αν δεν είχες κάτι άλλο να κάνεις, είχες αυτό το πρόγραμμα.
Όποτε γινόταν κάποια εκδήλωση σε μπαρ ή ντισκοτέκ,
που απευθυνόταν σε ξένους φοιτητές,
ήταν κι αυτός εκεί.
Ο Μάνου ήταν κοινωνικός.
Ήταν όμορφος. Ήξερε τους πάντες.
Και σε κάθε μπαρ και εστιατόριο που πηγαίναμε,
χτυπούσε τον μπάρμαν στην πλάτη φιλικά.
Ήταν προφανές ότι ήξερε όλους αυτούς που συναναστρεφόμασταν.
Έλα!
Δεν θυμάμαι αν τον φώναζαν Μανουέλ Γουάιτ ή Μανουέλ Μπλάνκο.
Νομίζω ότι χρησιμοποιούσε το αγγλικό,
αλλά δεν ξέρω γιατί.
Θυμάμαι μόνο ότι εγώ κι οι φίλοι μου τον γνωρίσαμε στο πάρτι υποδοχής.
Ήταν…
αρκετά χαρισματικός, ομιλητικός.
Είχε μια παιχνιδιάρικη προσωπικότητα.
Ο Μανουέλ Μπλάνκο αυτοσυστηνόταν ως ο Πρίγκιπας της Σεβίλλης.
Απ' αυτό καταλαβαίνεις την προσωπικότητά του,
τι τύπος είναι.
Είχε εξουσία και διασυνδέσεις.
Ένιωθα και κάτι άλλο όμως. Ότι αυτός ο άντρας δεν είχε ψυχή.
Σαν κάτι να μην πήγαινε καλά.
Οργάνωνε και διάφορες δραστηριότητες, όπως κληρώσεις ταξιδιών.
Ο Μανουέλ ήταν στο πάρτι της κλήρωσης και χάριζε ταξίδια.
Μοίραζαν κάτι χαρτάκια.
Και το πήρα χωρίς να το καλοσκεφτώ,
αφού δεν είχα πληρώσει για κλήρωση ή κάτι τέτοιο.
Και λίγο αργότερα, καμιά ώρα μετά,
ήρθε κάποιος, κοίταξε το νούμερό μου κι είπε "Κέρδισες!"
Κι εγώ είπα "Μάλιστα. Τι κέρδισα;"
Και μου είπαν ότι κέρδισα δωρεάν ταξίδι στο Λάγκος της Πορτογαλίας.
Πάντα κέρδιζαν οι όμορφες κοπέλες.
Ποτέ δεν κέρδισε άντρας.
Οι γονείς μου δεν το θεώρησαν καλή ιδέα.
Όταν βρήκα αυτές τις γυναίκες, άλλαξε τελείως ο τρόπος σκέψης μου.
Ένιωθα ότι φέρω μεγάλη ευθύνη γι' αυτές.
Κι ένιωθα κάπως…
"Μην ανησυχείτε. Ευχαριστώ που μου το είπατε.
Θα βρω μια λύση. Να μείνουμε ενωμένες".
Άρχισα να μαζεύω στοιχεία για έρευνα.
Σπούδαζα τέχνη. Δεν ήξερα τίποτα.
Έτσι, ο μπαμπάς μου μου έφτιαξε ένα φύλλο Excel.
ΦΑΚΕΛΟΣ ΝΕΟ ΦΥΛΛΟ
ΛΙΣΤΑ ΘΥΜΑΤΩΝ ΓΚΑΜΠΡΙΕΛ ΒΕΓΚΑ
Έβαλα τις ημερομηνίες.
Πόσες άγγιξε ανάρμοστα; Πόσες προσπάθησε να φιλήσει;
Πόσες προσπάθησε να στριμώξει στο μπάνιο;
Πόσες βίασε;
Προσπάθησα να οργανώσω όλα αυτά τα διαφορετικά πράγματα.
Εγώ έκανα τη διαχείριση.
Προσέγγιζα κόσμο.
Οργάνωνα τα πάντα.
Και δεν δεχόμουν βοήθεια.
Γιατί ένιωθα ότι έτσι θα πρόδιδα την εμπιστοσύνη τους.
Έπρεπε να τα κάνω όλα μόνη μου, λοιπόν.
Ήταν πολύ δύσκολο για την Γκαμπριέλ.
Τουλάχιστον τρεις ή τέσσερις φορές τη βδομάδα, επί μήνες, έλεγε
"Πρέπει να μιλήσω στο τηλέφωνο".
Και πήγαινε στο δωμάτιό της, έκλεινε την πόρτα,
γυρνούσε κι έλεγε
"Τη βίασε". Ή "Προσπάθησε να τη βιάσει".
Ή "Της έκανε αυτό, της έκανε το άλλο". Ήταν…
Πάντα το ίδιο σενάριο.
Δεν πιστεύω ότι ήμουν η πρώτη.
Δεν το ξέρω σίγουρα. Αλλά υπήρχε ήδη η μέθοδος.
Πιστεύω ότι το έκανε πολύ καιρό αυτό, πολύ πριν πάω εγώ εκεί.
ΤΖΟΡΝΤΑΝ ΣΟΜΕΡ
ΣΕΒΙΛΛΗ
ΜΑΝΟΥ ΓΟΥΑΪΤ ΔΥΟ ΕΙΔΟΠΟΙΗΣΕΙΣ
Νομίζω ότι ήταν η τελευταία εβδομάδα μου στην Ισπανία
όταν άρχισε να μου στέλνει μηνύματα.
Με περιεχόμενο που έδειχνε έντονο φλερτ.
Ήταν πολύ ευθύς.
Μηνύματα για να βρεθούμε.
Εγώ τον έβλεπα σαν φίλο.
ΑΜΑΝΤΑ ΓΚΟΡΜΣΕΝ
ΣΕΒΙΛΛΗ
Ο Μανουέλ μού έστελνε μηνύματα στο Facebook ή στο WhatsApp,
και μου έλεγε, βασικά,
να βρεθούμε και να πάμε για δωρεάν ποτά ή να βγούμε βράδυ.
Κι εγώ, η συγκάτοικός μου και μια άλλη φίλη
βρεθήκαμε με τον Μανουέλ.
ΣΑΡΑ ΚΑΡΕΪ
ΣΕΒΙΛΛΗ
Επικρατούσε νέκρα έξω.
Περπατούσαμε δίπλα στο ποτάμι,
στην κεντρική πλευρά της Σεβίλλης, προς τον Τόρε ντε Όρο.
Ήταν πολύ σκοτεινά.
Κι ένας άντρας με μηχανή μας έκλεισε τον δρόμο.
Φορούσε μαύρα ρούχα, μαύρο κράνος.
Περπάτησε προς το μέρος μας φορώντας το κράνος.
Και βγάζει το κράνος του και λέει
"Κορίτσια, ο Μάνου είμαι. Πλάκα έκανα".
"Θεέ μου, Μάνου, μας τρόμαξες".
Και λέει "Δεν πάμε να πιούμε ένα ποτό στο Phoenix;"
Πήγαμε, λοιπόν, κι ήπιαμε μερικά σφηνάκια τεκίλα.
Ήταν πολύ μικρά σφηνάκια, οπότε δεν υπήρχε πρόβλημα.
Φλέρταρε τη φίλη μου,
κι εγώ το έπαιζα σωστή κολλητή.
Αυτός είπε "Πάμε σπίτι μου.
Θα παίξουμε κιθάρα και θ' αράξουμε λίγο".
Κι είπα "Εντάξει, έτσι πάει εδώ".
Με άγχωνε να τον συναντήσω μόνη μου.
Γι' αυτό πήρα μαζί την κολλητή μου,
κι ήρθε και μας πήρε με τη βέσπα του.
Και μας πήγε στο διαμέρισμά του.
ΠΛΑΤΕΙΑ ΕΛ ΧΟΥΝΚΑΛ
Κάποια στιγμή, κάλεσε εμένα και τις φίλες μου στο διαμέρισμά του.
Και μετά…
Ναι, μετά όλα είναι θολά,
και δυσκολεύομαι πολύ να θυμηθώ.
Απ' όσο θυμάμαι, μπαίνοντας στο διαμέρισμα του Μάνου,
μάλλον υπήρχε ένα μικρό σαλόνι αριστερά.
Υπήρχε ένα μπαλκόνι. Με συρόμενες μπαλκονόπορτες.
Άνοιξε δύο μπίρες Corona.
Και μας έβαλε να καθίσουμε στο κρεβάτι μαζί του.
Αυτός κι η φίλη μου κάθονταν μαζί,
και…
Έπαιζε κιθάρα με τη φίλη μου, κι εγώ απλώς καθόμουν.
Δεν τον ενδιέφερα εγώ, και δεν με πείραζε.
Την περισσότερη ώρα, ήμασταν μόνο οι τρεις κοπέλες
κι ο Μανουέλ στο σπίτι του.
Θυμάμαι…
ότι η τότε συγκάτοικός μου άρχισε να κάνει εμετό.
Κάποια στιγμή, νομίζω ότι ο Μανουέλ κάλεσε ταξί
για να πάει σπίτι τη συγκάτοικό μου που έκανε εμετό,
αλλά δεν θυμάμαι πολλά.
Και είπε "Ας παίξουμε ένα παιχνίδι".
Άρχισε να χουφτώνει. Θυμάμαι ότι μου έπιανε το μπούτι.
Και επεδίωκε, δεν θυμάμαι αν το έκανε ξεκάθαρα ή όχι,
να κάνουμε τρίο.
Δεν ένιωθα άνετα. Δεν… Δεν ένιωθα ασφάλεια.
Θυμάμαι ότι ένιωθα πολύ βαριά.
Σαν να μην μπορούσα να κάνω σίγουρες κινήσεις.
Κι έπεσα στο κρεβάτι του κι αποκοιμήθηκα.
Θυμάμαι μόνο αποσπασματικά.
Θυμάμαι το δυνατό κλείσιμο μιας πόρτας. Και θυμάμαι…
ότι η άλλη φίλη μου κι ο Μανουέλ φιλιούνταν.
Και νομίζω ότι θυμάμαι
να με φιλάει κι εμένα ο Μανουέλ, αλλά δεν θυμάμαι…
τη σειρά των γεγονότων.
Μου έρχονται μόνο αναλαμπές και κάποιες σύντομες στιγμές.
Ξύπνησα, κι ο Μάνου μού είπε
"Η φίλη σου έφυγε. Θα μου την παίξεις λίγο;"
Ήπιαμε τις μπίρες μας,
και είπα "Καλύτερα να φύγουμε".
Κι εκείνος είπε "Όχι, όχι. Μείνετε για άλλο ένα ποτό".
Του την έπαιξα, με το χέρι μου πίσω απ' την πλάτη.
Χωρίς να τον κοιτάω καν.
Σκέφτηκα "Ας ξεμπερδεύουμε.
Ας το κάνω, κι όλα θα τελειώσουν".
Και θυμάμαι ότι μας εμπόδισε να πάμε στην πόρτα.
Και τότε είπε "Θα μ' αφήσετε ξαναμμένο;"
Δόξα τω Θεώ,
δεν ξέρω πώς βρέθηκε το κινητό μου στο κρεβάτι
ή πώς το άκουσα,
αλλά άκουσα το κινητό μου και το σήκωσα.
Παραμέρισε λίγο, και καταφέραμε να φύγουμε από το σπίτι.
Κι ένιωσα σαν να κατέβαινα τις σκάλες πετώντας.
Η φίλη μου είπε "Πού είσαι;"
Δεν μπορούσα να αρθρώσω λέξη.
Έδωσα το τηλέφωνο στον Μάνου, κι εκείνος είπε "Μια χαρά είναι".
Κι ευτυχώς η φίλη μου είπε "Όχι, έρχομαι να την πάρω.
Στείλε μου τη διεύθυνσή σου".
Θυμάμαι μετά, γυρίζαμε σπίτι με τα πόδια,
ψάχναμε πού είμαστε, και σκέφτηκα "Περίεργη φάση.
Αλλά μάλλον έτσι κάνουν οι Ισπανοί".
Έφυγα από το σπίτι.
Κι η φίλη μου με γύρισε σπίτι.
Ένιωσα ασφαλής και έπεσα για ύπνο.
Και κοιμήθηκα όλη μέρα.
Όταν ξύπνησα,
δεν ήταν άλλος εκεί.
Ήμουν τελείως μόνη με τον Μανουέλ.
Ήμουν τελείως γυμνή, στο κρεβάτι δίπλα στον Μανουέλ.
Κι ήταν κι ο Μανουέλ γυμνός.
Έχασα τη γη κάτω απ' τα πόδια μου,
γιατί δεν θυμόμουν να έβγαλα τα ρούχα μου
ή να μου τα έβγαλε εκείνος.
Και θυμάμαι ότι πάγωσα.
Και σκέφτηκα "Τι διάολο συνέβη;"
Ένιωθα το σώμα μου βαρύ και δεν μπορούσα να κουνηθώ.
Και τότε…
Ο Μανουέλ γύρισε και μου επιτέθηκε.
Κι αυτό το θυμάμαι…
πολύ καθαρά.
Έμεινα ξαπλωμένη εκεί
και δεν μπορούσα να κουνηθώ ούτε να τον απωθήσω.
Και τότε…
Έκανε μόνος του ό,τι ήθελε.
Δεν ήξερα τι να κάνω, θυμάμαι.
Οπότε, ντύθηκα στα γρήγορα
και κατέβηκα κάτω και…
γύρισα στην εστία.
Δεν το είπα ποτέ σε κανέναν,
εκτός από τις δύο κοπέλες που εμπλέκονταν.
Κι επίσης…
Ένιωθα, νομίζω…
άγχος και ντροπή και…
αβοήθητη τότε.
Ναι, σίγουρα υπήρχε συγκεκριμένο μοτίβο.
ΗΛΙΚΙΑ
Νεαρές γυναίκες που είναι πολύ ευάλωτες,
που είναι σε μέρος όπου δεν μιλούν τη γλώσσα,
όπου θέλουν κάποιον να εμπιστευτούν,
θέλουν κάποιον να τις καθοδηγήσει.
Κατάλαβα ότι δεν ήταν απλώς βιασμός.
Ήταν…
Αυτός ο καριόλης έπαιρνε ό,τι μπορούσε απ' αυτές τις κοπέλες.
Αυξάνονταν συνέχεια. Το θέμα έπαιρνε μεγάλες διαστάσεις.
ΓΚΑΜΠΡΙΕΛ ΒΕΓΚΑ
Έλαβα ένα μήνυμα στο Facebook.
ΚΕΡΙ ΜΠΑΤΖΟΡΕΚ ΠΡΙΝ ΑΠΟ 20 ΔΕΥΤΕΡΟΛΕΠΤΑ
Κι όταν εμφανίστηκε η Κέρι
και μου είπε για τη Λόρεν,
ήταν από τις στιγμές που λες
"Δεν είχα ιδέα σε τι έμπλεξα".
Τότε δεν ήξερα τι συνέβη.
Έμαθα μόνο ότι…
Ο ΜΑΝΟΥΕΛ ΜΠΛΑΝΚΟ ΒΕΛΑ ΣΚΟΤΩΣΕ ΤΗΝ ΚΟΡΗ ΜΟΥ
"Σκότωσε την κόρη μου".
Είναι τρομακτικό.
ΝΕΑ ΥΟΡΚΗ
Ήμουν στο διαμέρισμα της μαμάς μου όταν…
έλαβα μήνυμα από την Κέρι Μπατζόρεκ.
"Σάρα, είμαι η μητέρα της Λόρεν Μπατζόρεκ. Συνέβη κάτι τραγικό στη Λόρεν.
Όποτε μπορέσεις, τηλεφώνησέ μου".
Δεν θυμάμαι ακριβώς τι μου είπε, αλλά ήταν τα βασικά.
Έπεσε από το μπαλκόνι του διαμερίσματος κάποιου άντρα.
Μου είπε ότι έπεσε και…
πέθανε.
Εμένα ήξερε,
γιατί η Λόρεν κι εγώ οργανώσαμε το καλοκαιρινό ταξίδι στην Ισπανία.
Και πήγαμε ταξίδι στο Λάγκος της Πορτογαλίας
με το Discover Excursions.
Όταν πήγα στο ταξίδι που είχα κερδίσει…
στην Πορτογαλία, στο Λάγκος,
ήταν εκεί κι η Λόρεν Μπατζόρεκ.
Κι ήταν οι τελευταίες μέρες της ζωής της.
Η Λόρεν ήταν η καλύτερή μου φίλη…
Συγγνώμη.
Κι εκείνη…
Η μητέρα της, η Κέρι, σήμαινε πολλά για τη Λόρεν.
Γι' αυτό έπρεπε, συγγνώμη, να βοηθήσω. Και…
Δεν ήμουν εκεί, αλλά μπορούσα να τη φέρω σ' επαφή με δικηγόρο.
Μίλησα στην οικογένεια που με φιλοξενούσε
και ρώτησα αν ήξεραν ή μπορούσαν να συστήσουν κάποιον
που θα μπορούσε να το ερευνήσει.
Η Κέρι Μπατζόρεκ είναι η μητέρα της Λόρεν Μπατζόρεκ.
Μου ζήτησε να γίνω δικηγόρος της
σε άθλια ψυχική κατάσταση.
Ήταν τελείως αποπροσανατολισμένη και απελπισμένη.
Και, επιπλέον, χιλιάδες χιλιόμετρα μακριά.
Η κόρη της ήταν μοναχοπαίδι.
Ήταν 21 ετών.
Την έστειλε στην Ισπανία με χαρά,
όπως κάθε γονιός που στέλνει το παιδί του στο εξωτερικό να μάθει μια γλώσσα.
Λίγες εβδομάδες αργότερα,
την ειδοποίησαν ότι η κόρη της πέθανε πέφτοντας από τον 10ο όροφο.
Και χωρίς άλλες εξηγήσεις,
της είπαν να επαναπατρίσει τη σορό της,
και το θέμα έκλεισε.
Τότε μας ζήτησε να προσπαθήσουμε να μάθουμε
υπό ποιες συνθήκες πέθανε η κόρη της.
Πέρα από τα προφανή αποτελέσματα της νεκροψίας,
δηλαδή θάνατος από πολλαπλά τραύματα.
Η Γκαμπριέλ Βέγκα κατήγγειλε ότι τη βίασε Σεβιλλιάνος ξεναγός και επιχειρηματίας.
Κι αυτό συνέβη το 2015,
δύο χρόνια πριν από τον θάνατο μιας άλλης Αμερικανίδας
στο σπίτι του ίδιου ξεναγού.
Λοιπόν, δεν είναι σύμπτωση.
Η αστυνομία διεξήγαγε έρευνα
για να δει αν υπήρχαν αποτυπώματα στον τοίχο της βεράντας.
Ήταν πολύ μικρός, ύψους μόλις 80 εκατοστών,
πολύ επικίνδυνος στον 10ο όροφο.
Με τόσο ύψος, ίσα που φτάνει στα γόνατα όταν πας κοντά.
Λίγο να σκύψεις μπροστά, έπεσες.
Φυσικά, ο τοίχος είχε μεταλλικό και ξύλινο προστατευτικό
κατά μήκος όλου του ρετιρέ, εκτός από μια άκρη
όπου το προστατευτικό είχε αφαιρεθεί.
Ήταν ένα σημείο στην άκρη του ρετιρέ, όπου υπήρχε κι ένα τζακούζι χωρίς νερό.
H αστυνομία κατέληξε…
Δεν βρέθηκαν αποτυπώματα εκεί, κι έτσι η αστυνομία κατέληξε
ότι η Λόρεν Μπατζόρεκ καθόταν στον τοίχο,
αφού δεν υπήρχαν πατημασιές ή αποτυπώματα.
Με άλλα λόγια, έπεσε απευθείας από το εσωτερικό της βεράντας προς τα έξω.
Αυτό συνάδει με σπρώξιμο
αλλά και με πτώση κατά λάθος,
αφού ο τοίχος ήταν μόνο 80 εκατοστά.
Συνάδει και με τις δύο θεωρίες.
Στο αντίγραφο της αστυνομικής αναφοράς,
ο Μανουέλ ισχυρίζεται ότι πήδηξε.
Όταν κάποιος πέφτει από τον 10ο όροφο,
μπορεί να είναι ατύχημα,
μπορεί να 'ναι ανθρωποκτονία, μα μπορεί να 'ναι και αυτοκτονία.
Η αστυνομία έκανε ψυχολογική ανάλυση
στα μηνύματα WhatsApp
που η κοπέλα είχε στείλει λίγα λεπτά και λίγες ώρες νωρίτερα
στη μητέρα της και στον σύντροφό της στις ΗΠΑ.
ΝΕΑ ΥΟΡΚΗ
Εγώ κι η Λόρεν τα είχαμε στο πανεπιστήμιο.
Ήταν διαφορετική. Είχε πάντα πολλή ενέργεια.
Ήταν πολύ ζεστή με όλους.
-Υπέροχα. -Θα το βάλω… Θα φτιάξω βίντεο.
Στις 19 Ιουλίου είχε τα γενέθλιά της. Θυμάμαι…
ΑΝΤΟΝΙ ΣΟΡΕΪ
Ήταν κάπως δύσκολο, για μένα τουλάχιστον,
που δεν ήμουν μαζί της να τα γιορτάσουμε.
Αλλά ήταν ενθουσιασμένη, κι εγώ χαιρόμουν για εκείνη.
Θα ήταν μια εορταστική βραδιά.
Γινόταν 21, που θεωρείται κάτι σημαντικό στις ΗΠΑ.
Ναι, ανυπομονούσε πολύ
να γιορτάσει με φίλους και χορό.
Η Λόρεν βγήκε με τις φίλες της, τη Σάρα, την Έλι και τη Λόρεν.
Δεν είχαμε κανονίσει κάτι. Απλώς…
Πήγαμε για φαγητό στο κέντρο.
18 ΙΟΥΛΙΟΥ 2015
Ήταν στο εστιατόριο και…
πήγε κι ο Μανουέλ.
Θυμάμαι ότι καθόταν πιο μακριά, στο μπαρ.
Κι εμείς καθίσαμε σε τραπέζι και…
Τον είδαμε, ή μας είδε αυτός, και ήρθε στο τραπέζι μας.
Και μας ρώτησε αν θέλαμε να πάμε στο Bilindo.
Έλεγε "Όχι, ελάτε μαζί μου. Θα δείτε.
Θα σας πάω σε μια ντισκοτέκ".
Και τελικά είπαμε "Γιατί όχι;" και πήγαμε μαζί του.
Πήγαμε μαζί στο Bilindo
και μπήκαμε στον χώρο των VIP.
Ήπιε ένα σωρό ποτά και κάπνισε ναργιλέ.
Έτσι πέρασε το μεγαλύτερο μέρος της βραδιάς.
Ανταλλάσσαμε μηνύματα όλο το βράδυ.
Μου τα έλεγε όλα με λεπτομέρειες όσο ήταν εκεί.
ΛΟΡΕΝ
Είπε ότι δεν ένιωθε άνετα μαζί του.
Είναι σίγουρο ότι δεν τον συμπαθούσε.
Μου έστειλε ένα μήνυμα κι έλεγε ότι ήταν πολύ μεθυσμένη.
Κι εγώ απάντησα
"Τέλεια.
Καλή φάση".
Ήπιαν μερικά ποτά.
Και η Έλι, νομίζω, και μετά οι φίλες της
έφυγαν για να πάνε σπίτι.
Η Έλι έκανε εμετό. Κι είχε πάει τρεις το πρωί.
Η Έλι έλεγε ότι δεν νιώθει καλά.
Δεν ήταν φυσιολογικό αυτό που ένιωθα. Λες κι εκείνο το βράδυ… Δεν…
Εκ των υστέρων, θυμάμαι ότι σκεφτόμουν
"Μήπως τα ποτά είχαν κάτι μέσα;"
Γιατί εκείνος μας έδινε όλα τα ποτά,
και ήταν όλα στον χώρο των VIP.
Το είπαμε στη Λόρεν και τη Σάρα, κι εκείνες δεν ήθελαν να φύγουν.
Είπα ότι θα πάω εγώ με την Έλι, ότι θα την πάω σπίτι.
Και πήγα κι εγώ σπίτι.
Αλλά θυμάμαι ότι χαιρέτησα τη Λόρεν,
και ήταν πολύ μεθυσμένη.
Κι ήταν κι η Σάρα μεθυσμένη.
Εννοείται ότι δεν έπρεπε να φύγω και να την αφήσω.
Αλλά ήταν…
λάθος μου.
Για κάποιον λόγο, κατέληξαν στο σπίτι του.
Δεν ξέρω τι τους είπε για να πάνε,
αλλά είναι περίεργο που εκείνη έκανε κάτι τέτοιο,
το ίδιο και η Σάρα Σι,
δεδομένου ότι καμιά τους δεν ενδιαφερόταν για τον Μάνου.
Δεν βγάζει νόημα.
Λάμβανα ακαταλαβίστικα πράγματα.
Ασυναρτησίες.
Μου φάνηκε περίεργο.
Αναρωτιόμουν αν είχε πάρει κάτι.
Κάποια στιγμή, είπε…
ΜΟΥ ΛΕΙΠΕΙΣ
…ότι της λείπω, και απάντησα.
Και δεν πήρα καμία απάντηση…
από εκεί και μετά.
ΨΥΧΟΛΟΓΙΚΗ ΑΝΑΛΥΣΗ
Η αστυνομία απέκλεισε την αυτοκτονία.
Άρα, δύο ήταν τα ενδεχόμενα. Ήταν ή ατύχημα ή ανθρωποκτονία.
Το τι συνέβη σ' εκείνο το ρετιρέ το γνωρίζουν μόνο δύο εν ζωή άτομα.
Ο Μανουέλ Μπλάνκο Βέλα και η Σάρα.
Η Σάρα κατέθεσε στην αστυνομία μεθυσμένη, στο σημείο του συμβάντος,
ούτε καν στο αστυνομικό τμήμα.
Η επιτόπου κατάθεσή της ήταν μία παράγραφος.
Ποιος ξέρει αν, και κατά πόσο, ανταποκρίνεται στην πραγματικότητα.
Είπε ότι πήγαν στο σπίτι του
και ότι χαζολογούσαν λίγη ώρα.
Ο ΜΠΛΑΝΚΟ ΤΙΣ ΠΗΓΕ ΚΑΙ ΤΙΣ ΔΥΟ ΣΠΙΤΙ ΤΟΥ ΓΙΑ ΕΝΑ ΤΕΛΕΥΤΑΙΟ ΠΟΤΟ
Βγήκαν στο μπαλκόνι.
Ήταν όλοι στο μπαλκόνι, αλλά η Λόρεν καθόταν
μέσα σ' ένα άδειο τζακούζι που υπήρχε στο μπαλκόνι.
ΗΜΙΓΥΜΝΗ
Η Σάρα και ο Μάνου μπήκαν μέσα να πιουν νερό.
ΜΠΗΚΑΝ ΜΕΣΑ ΓΙΑ ΝΕΡΟ
ΤΗΝ ΑΦΗΣΑΝ ΜΟΝΗ ΤΗΣ
Και τότε άκουσαν έναν θόρυβο.
Και βγήκαν έξω, κι εκείνη ήταν στο έδαφος.
Είχε πέσει απ' το μπαλκόνι.
Δεν πίεσα ποτέ τη Σάρα να μου πει περισσότερα για εκείνο το βράδυ,
γιατί ήταν τραυματικό και φριχτό για εκείνη.
Και μάλλον δεν θυμάται πολλά, αφού ήταν λιώμα.
Η σύγχυση ήταν μεγάλη, και υπέστη και τραύμα.
Όταν το σκέφτομαι, μου φαίνεται πολύ περίεργη ιστορία.
Μου φαίνεται ότι η Σάρα…
Το λέω αυτό χωρίς να υπονοώ ότι η Σάρα…
Η Σάρα δεν είχε καμιά σχέση μ' αυτό.
Η Σάρα είναι…
σίγουρα θύμα.
Αλλά νομίζω ότι προσπαθούσε και να προστατεύσει τον εαυτό της,
παρουσιάζοντας μια ασαφή εκδοχή.
Πιστεύω την εκδοχή.
Απλώς νομίζω ότι πολλές λεπτομέρειες παραλείφθηκαν.
Κάποια πράγματα…
είναι κάπως θολά.
Έκανα να κοιμηθώ τρεις μέρες.
Όλα αυτά με κρατούσαν ξύπνιο.
Ήταν δύσκολο.
Είχα χάσει ξαφνικά ένα μεγάλο κομμάτι της ζωής μου.
ΔΥΟ ΩΡΕΣ ΜΕΤΑ ΤΟΝ ΘΑΝΑΤΟ ΤΗΣ ΛΟΡΕΝ
Όταν συνέβη το ατύχημα, παρόλο που έμοιαζε με τυχαία πτώση,
δεν παρέλειψαν να κάνουν αλκοτέστ
και στον Μανουέλ και στη Σάρα.
ΑΛΚΟΤΕΣΤ
ΣΑΡΑ
Αυτό έγινε δύο ώρες μετά το ατύχημα.
ΑΠΟΤΕΛΕΣΜΑ
Το επίπεδο της Σάρα ήταν 0,48, αν θυμάμαι καλά.
Αρκετά υψηλό επίπεδο αλκοόλ στο αίμα.
Οι εξετάσεις αίματος της Λόρεν Μπατζόρεκ
έδειξαν 2,99 γραμμάρια αλκοόλ ανά λίτρο αίματος.
Με τόσο αλκοόλ στο αίμα, είναι σαν να βρίσκεσαι σε κώμα.
Σύμφωνα με τον ιατροδικαστή, κάποιος με 2,9 γραμμάρια αλκοόλ στο αίμα
είναι είτε νεκρός
είτε αναίσθητος.
ΜΑΝΟΥΕΛ ΜΠΛΑΝΚΟ
Ο Μανουέλ είχε 0,00.
Μηδέν κόμμα μηδέν.
Τις πήγε και τις δύο να διασκεδάσουν.
Κι οι δύο ήπιαν,
μία εξ' αυτών έπεσε σε κώμα απ' το αλκοόλ,
κι αυτός είχε 0,0.
Είχε έλεγχο της κατάστασης ανά πάσα στιγμή.
Δεν βρήκαν αλκοόλ στον Μάνου,
πράγμα περίεργο, αφού ήταν στο κλαμπ μαζί τους.
Πιστεύω ότι ο Μανουέλ είναι αρπακτικό.
Είναι αρπακτικό, κυνηγός.
Πιστεύω ότι εκείνο το βράδυ βγήκε για κυνήγι
και συμπεριφέρθηκε σαν αρπακτικό.
Είχε σχέδιο, στρατηγική και την υπομονή που έχουν τα αρπακτικά.
Του πήρε ώρες να καταλήξει εκεί που ήθελε,
στην κατάσταση που ήθελε.
Δηλαδή, στις 5:00 π.μ.,
στο ρετιρέ του, με δύο κοπέλες τελείως απροστάτευτες,
λόγω κατανάλωσης, αν μη τι άλλο, αλκοόλ.
Κι αυτός είχε 0,0.
Έτσι έχουν τα γεγονότα.
ΑΥΤΟΣ ΕΙΜΑΙ ΚΑΙ Σ' ΟΠΟΙΟΝ ΑΡΕΣΕΙ
ΜΕΪΛ, ΣΙΟΜΠΑΝ ΜΠΡΙΕΡ
Μια μέρα, έλαβα ένα μέιλ
που έλεγε
"Δυσάρεστα νέα για συμμετέχουσα στο πρόγραμμα CIEE".
ΘΛΙΒΕΡΟ ΑΤΥΧΗΜΑ
ΛΟΡΕΝ ΜΠΑΤΖΟΡΕΚ
ΠΕΘΑΝΕ
Συνειδητοποίησα ότι θα μπορούσα να ήμουν εγώ στη θέση της.
ΛΟΡΕΝ ΜΠΑΤΖΟΡΕΚ
Όταν κοιτάζω τις φωτογραφίες από τότε,
συνειδητοποιώ ότι ήμουν πολύ ευάλωτη. Όλες ήμασταν.
Και δεν το καταλαβαίναμε.
Αλλά ο Μανουέλ το ήξερε.
Όταν έφτασε νέα ομάδα φοιτητών,
όλοι έλεγαν "Μάθαμε ότι πέθανε μια κοπέλα. Τι συνέβη;"
Κι εγώ τους είπα
"Μην πάτε ταξίδι με τον Μανουέλ Γουάιτ.
Μην τον εμπιστεύεστε.
Δεν ξέρω τι συνέβη εκεί, αλλά κάτι δεν πάει καλά".
Όταν η Κέρι Μπατζόρεκ μας προσέλαβε για την υπόθεση,
το ποινικό σκέλος της υπόθεσης είχε ήδη κλείσει.
Ο ανακριτής στη Σεβίλλη,
χωρίς να κάνει περαιτέρω έρευνα, έκλεισε την υπόθεση,
λέγοντας ότι δεν υπήρχαν επαρκή στοιχεία για περαιτέρω έρευνα.
Εγώ τη θεωρώ, όμως, πρόωρη και αδικαιολόγητη απόφαση.
Δεν έπρεπε να αποκλειστεί τίποτα.
Η διαδικασία έκλεισε χωρίς την κατάθεση αυτόπτη μάρτυρα.
Μετά από λίγες ώρες, γύρισε στις ΗΠΑ αεροπορικώς.
Κι αυτό μας έκανε εντύπωση.
Η ΣΑΡΑ ΕΦΥΓΕ ΑΠΟ ΤΗ ΧΩΡΑ, ΑΠΟΚΛΕΙΟΝΤΑΣ ΛΕΠΤΟΜΕΡΗ ΚΑΤΑΘΕΣΗ
Της εξηγήσαμε ότι η ποινική διαδικασία είχε κλείσει
κι ότι δεν υπήρχε τρόπος να ξανανοίξει.
Αλλά υπήρχε η πιθανότητα αστικής αγωγής.
ΔΙΚΑΣΤΗΡΙΟ
Και μας προσέλαβε γι' αυτό.
Κι αυτό κάναμε, κι η υπόθεση δικάστηκε στη Σεβίλλη.
Λίγες μέρες πριν από τη δίκη,
η μητέρα της Λόρεν, η Κέρι Μπατζόρεκ, μου είπε ότι πεθαίνει,
και ότι θα άντεχε μέχρι το τέλος της δίκης
και την έκδοση απόφασης.
Κι έτσι έγινε. Ο δικαστής μάς δικαίωσε
και αποφάνθηκε υπέρ μας.
Διαπίστωσε ότι υπήρχε ευθύνη από αμέλεια
από πλευράς Μανουέλ,
και επιδίκασε κάτι παραπάνω από 70.000 ευρώ ως αποζημίωση.
73.814 ΕΥΡΩ
Την ενημέρωσα, και μετά από λίγες μέρες πέθανε.
Ξαλάφρωσε που έμαθε, εν μέρει έστω, τι είχε συμβεί.
Μα η απόφαση δεν μπορούσε να της προσφέρει αυτό που ήθελε.
Νιώθεις τρομερή συμπόνοια γι' αυτήν τη μητέρα.
Και το πέρασε μόνη της όλο αυτό.
Σκεφτόμουν συνέχεια πόσο μόνη και απελπισμένη ήταν.
Ήθελε απεγνωσμένα να…
να μην κλείσει το θέμα, να δικαιωθεί η Λόρεν.
Και σήμερα έλεγα στην Γκαμπριέλ
"Φαντάζεσαι πώς ένιωσε η μάνα της όταν σε είδε στην εκπομπή της Μέγκιν Κέλι;
Και συνειδητοποίησε ότι πρόκειται για σοβαρό δράστη σεξουαλικών εγκλημάτων;"
Η ΠΟΙΝΙΚΗ ΔΙΑΔΙΚΑΣΙΑ ΕΝΑΝΤΙΟΝ ΤΟΥ ΜΑΝΟΥΕΛ ΜΠΛΑΝΚΟ ΓΙΑ ΤΗΝ ΥΠΟΘΕΣΗ
ΕΚΛΕΙΣΕ ΤΥΠΙΚΑ
Αυτός ο καριόλης περπατούσε στον δρόμο,
έτρωγε τάπας και έπινε κόπας,
έκανε ό,τι ήθελε, και δεν κάνατε τίποτα;
Είναι ακόμα έξω. Κυκλοφορεί ελεύθερος.
Αυτό θα με τσάντιζε πολύ.
Έπρεπε να αποδεχτώ ότι αυτό το άτομο δεν θα λογοδοτούσε ποτέ
για τίποτα απ' όσα είχε κάνει.
Αν αυτό αφορούσε τη δική μου κοινότητα, θα έλεγα "Πάτε καλά;"
Με αηδιάζει που κυκλοφορεί ελεύθερος,
που κάνει γλωσσικές ανταλλαγές με νεαρές κοπέλες.
Σκεφτείτε τα παιδάκια που βγαίνουν στον κόσμο.
Οι γονείς τα στέλνουν μακριά. Νομίζουν ότι είναι ασφαλή.
Δεν θέλω να το σκέφτομαι,
αλλά είμαι σχεδόν σίγουρη ότι δεν σταμάτησε αυτό που κάνει χρόνια.
Ότι γελάει και χαμογελάει και βγαίνει με φίλους
και προσποιείται ότι δεν είναι επικίνδυνος,
και κάνει το ακριβώς αντίθετο.
Λέει στις κοπέλες "Είστε ασφαλείς μαζί μου". Και…
Με αρρωσταίνει το γεγονός ότι είναι ακόμα ελεύθερος.
Ο Μανουέλ δεν έπαθε τίποτα.
Γι' αυτό σκεφτόμουν "Τι μπορώ να κάνω;
Πώς μπορούμε να το σταματήσουμε αυτό;"
Κι ανέλαβα να βρω πώς μπορεί να γίνει.
Δεν με εκπλήσσει καθόλου
το ότι είναι αποφασισμένη να το κάνει για τις άλλες κοπέλες.
Όταν πήγαινε δημοτικό,
αν πείραζαν κάποιον, η Γκαμπριέλ επενέβαινε.
Θυμάμαι που της έλεγα
"Είσαι επαναστάτρια χωρίς αιτία.
Είσαι σαν τον Τζέιμς Ντιν, και πρέπει να το κόψεις".
Αυτή είναι η Γκαμπριέλ. Έτσι είναι.
ΚΕΦΑΛΑΙΟ III ΠΡΟΣΤΑΣΙΑ ΘΥΜΑΤΩΝ
Δεν ήθελα να το κάνω αυτό. Δεν θέλω να πάω στα δικαστήρια.
Δεν τις θέλω αυτές τις μαλακίες.
Αλλά, αν υπάρχουν τόσες γυναίκες, κι αυτό είναι, γαμώτο…
Κάθε εξάμηνο υπάρχουν καινούριες κοπέλες.
Ένιωσα ότι έπρεπε κάτι να κάνω.
Ξαφνικά, από κει που έλεγε "Δεν θέλω καμιά σχέση.
Δεν θα κάνω μήνυση. Δεν θέλω να το συζητάω",
λέει "Κάτι πρέπει να κάνουμε".
Οπότε, αυτή είναι η αρχή.
Ήταν η αρχή και για τους δυο μας.
Γι' αυτόν και για μένα.
Ορκίζεστε να πείτε την αλήθεια στο δικαστήριο;
Ναι.
Ως κατηγορούμενος, έχετε δικαίωμα να δηλώσετε μη ένοχος,
να μην καταθέσετε εις βάρος σας
ή να μην καταθέσετε καθόλου.
Θα πεις κάτι στα θύματα;
Μη μ' ακουμπάς.
Σου μιλάω μόνο.
Αν δεν γνωρίζονται, γιατί ταιριάζουν οι καταθέσεις τους;
Δεν είχα καμία σχέση.
Δεν είχα καμία σχέση μ' αυτό το άτομο στο ταξίδι.
Δεν έκανα τίποτα.